b'\n_START_ARTICLE_\nShaktoolik\n_START_PARAGRAPH_\nShaktoolik (Saqtuliq i I\xc3\xb1upiaq) er en by i Nome i Alaska, USA. Etter folketellingen i 2010 var folketallet\xc2\xa0251. Shaktoolik er ett av flere samfunn i Alaska som er truet av erosjon og andre f\xc3\xb8lger av global oppvarming.\xc2\xa0Samfunnet har blitt flyttet to ganger.\n_START_SECTION_\nHistorie\n_START_PARAGRAPH_\nI henhold til Alaska Dept. of Community and Economic Development var Shaktoolik var den f\xc3\xb8rste og s\xc3\xb8rligste malemiut-bosetningen p\xc3\xa5 Norton Sound, bosatt s\xc3\xa5 tidlig som i 1839. Den ligger 1,5\xc2\xa0mil nordvest for Cape Denbigh, et omr\xc3\xa5de som er 6\xc2\xa0000 til 8\xc2\xa0000 \xc3\xa5r gammelt, og som er oppf\xc3\xb8rt i det nasjonale registeret over historiske steder. Shaktoolik ble f\xc3\xb8rste gang kartlagt i 1842-44 av l\xc3\xb8ytnant\xc2\xa0Lavrenty Zagoskin i den Keiserlige russiske Marinen, som kalte stedet Tshaktogmyut. Shaktoolik er avledet fra et Unaliq ord, \xc2\xabsuktuliq\xc2\xbb, som betyr \xc2\xabspredte ting\xc2\xbb._NEWLINE_Rein var n\xc3\xa6ringsgrunnlaget i Shaktoolik-omr\xc3\xa5det rundt 1905. Landsbyen l\xc3\xa5 opprinnelig seks kilometer opp Shaktoolik River, men ble flyttet til munningen av elven i 1933. Dette omr\xc3\xa5det var utsatt for alvorlige stormer og vind og landsbyen ble derfor flyttet til sitt n\xc3\xa5v\xc3\xa6rende, mer skjermede omr\xc3\xa5de i 1967. Det er i dag bare to bebodde boliger p\xc3\xa5 det gamle stedet. Byen ble stiftet i 1969.\n_START_SECTION_\nGeografi\n_START_PARAGRAPH_\nShaktoolik ligger p\xc3\xa5 64\xc2\xb021\xe2\x80\xb220\xe2\x80\xb3N 161\xc2\xb011\xe2\x80\xb229\xe2\x80\xb3V.'